คือเมื่อเวลาประมาณบ่าย3:15นาทีผมเล่นกีฬาแล้วล้มหัวกระแทกเล็กน้อยที่บริเวณบนขวาของหัวครับแต่ไม่มีอาการอะไรเลยผมเลยอยากทราบว่าผมจะเป็นอะไรรึป่าวครับแล้วถ้าเป็นจะมีอาการแบบไหนแสดงครับ
สวัสดีค่ะ การได้รับอุบัติเหตุที่ศีรษะอาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ หากหลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นแต่หากเป็นการกระแทกเล็กน้อยไม่แรงนั้น ไม่น่าจะกระเทือนถึงสมองได้แต่อย่างใด แต่ควรสังเกตอาการดังกล่าวไปค่ะ